1999/252/EY: Komission päätös, tehty 26 päivänä maaliskuuta 1999, eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa tehdyn päätöksen 93/197/ETY muuttamisesta (tiedoksiannettu numerolla K(1999) 754) (ETA:n kannalta merkityksellinen teksti)



Virallinen lehti nro L 096 , 10/04/1999 s. 0031 - 0031



KOMISSION PÄÄTÖS, tehty 26 päivänä maaliskuuta 1999, eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa tehdyn päätöksen 93/197/ETY muuttamisesta (tiedoksiannettu numerolla K(1999) 754) (ETA:n kannalta merkityksellinen teksti) (1999/252/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14 artiklan, 15 artiklan a kohdan ja 16 artiklan, sekä katsoo, että 1) komission päätöksessä 93/197/ETY(2), sellaisena kuin se on viimeksi muutettuna päätöksellä 1999/236/EY(3), vahvistetaan eläinten terveyttä koskevat vaatimukset ja eläinlääkärintodistukset rekisteröityjen hevosten sekä jalostukseen ja kasvatukseen tarkoitettujen hevosten tuonnissa, 2) päätöksen 93/197/ETY liitteessä II olevissa terveystodistuksissa A, B, C, D ja E olevan III jakson d kohta muutettiin päätöksellä 93/510/ETY(4), jotta rekisteröityjen hevosten sekä jalostukseen ja kasvatukseen tarkoitettujen hevosten tuonti kolmansista maista yhteisöön voitaisiin sallia ennen kuin valvonnassa pitämiselle asetettu lähettämistä edeltävä 90 päivän määräaika on umpeutunut, jos nämä hevoset on tuotu lähettäjänä toimivaan kolmanteen maahan mainitun ajan kuluessa suoraan jäsenvaltioista, 3) vastaava ilmaus hevoseläimen omistajan tai omistajan edustajan ilmoituksessa jäi yhdenmukaistamatta; sen takia ja selvyyden vuoksi ilmoituksessa oleva ilmaus on yhdenmukaistettava liitteessä II olevissa terveystodistuksissa A, B, C, D ja E olevan III jakson d kohdan kanssa, 4) päätös 93/197/EY on muutettava vastaavasti, ja 5) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/197/EY liitteessä II olevissa terveystodistuksissa A, B, C, D ja E olevan eläimen omistajan tai omistajan edustajan ilmoituksen 2 kohta seuraavasti: "2. Eläin on joko ollut syntymästään (3) asti ...(viejämaa) tai on tuotu suoraan jostakin Euroopan yhteisön jäsenvaltiosta viimeisten 90 päivän kuluessa (3) tai on saapunut lähetyspaikkaan vähintään 90 päivää ennen tämän ilmoituksen antamista (3)." 2 artikla Tämä päätös on osoitettu kaikille jäsenvaltioille. Tehty Brysselissä 26 päivänä maaliskuuta 1999. Komission puolesta Franz FISCHLER Komission jäsen (1) EYVL L 224, 18.8.1990, s. 42. (2) EYVL L 86, 6.4.1993, s. 16. (3) EYVL L 87, 31.3.1999, s. 13. (4) EYVL L 238, 23.9.1993, s. 44.